
Arz-e-Murattib 


Har Musalmaan par laaztm hai ke apni aulaad ke 
baaligh hone se pehle tamaam bunyaadi deen ke 
ahkaam se waagif karwain taake woh amal kar ke 
dunya-o-aakhirat me surkhru o kaamraan fon. 
Islam me Paaki-O-Naapaaki ke masaael ko bunyaadi 
haisiyat haasil hai, is ke baghair koi ibaadat qaabil- 


e-qubool nahi banti. Agar baaligh hone se pehle 


waalidaen-o-sarparaston ne waagqif nahi karwaaya 
hai,to woh Allah ke yahan zaroor jawaabdeh honge. 
Ab baaligh hone ke baad aulaad par khud laazim hai 
ke woh deeni ahkaam se baa khabar hojaaen warna 
sakht mehroomi hogi. Huzoor (saws) ka irshaad-e- 
giraami hai: Miftaahul Jannati As-Salaah, wa 
miftaahus Salaah, At-Tahoor Jannat ki kunji namaz 
hai aur namaz ki kunji paaki-o-tahaarat hai). Is ke 
baawajood deen se doori-o-naawaaqifiyat ki wajah 
se aaj soorat-e-haal ye hai ki naojawaan to 
naojawaan, 50-60 saal ki boodhi bhi Islam ki 
ibtedaai paakeezah taaleemaat, paaki-o-naapaaki 
ke masaael se bhi naa-aashna hai, yeh tak pata nahi 
ke wazu kaise kiya jJaata hai,kab toothta hai,ghusl ka 
kya tareega hai, kab zaroori hota hai,kab nahi, phir to 
namaz rozah ka Allah hi haafiz hai, phir bhijaanne ki 
zaroorat mehsoos nahi hoti.Agar ehsaas ho bhi jaae : 





= a a = Be a 2 AS Sm ee Pa jae oes ee cee Me Pe Se a ld Pe onl tao fm ae a ee a a A 
a eee canes adee hiner Pele bhai gigs Ginyee ce baa eile he cea eit sera Gia Ge eet ir ena coe eaiegee wlio aclu) 


















to beja sharm ki nazar ho jaata hai, nateejatan jaahil 
ke jaahil hi rehte hain. Soorat-e-haal ki sangeeni ko 
dekhte huwe daaiyah huwa ke paaki naapaaki ke 
aham masaael aur khawaateen se mutaaligq masaael 
aam faham andaaz me mukhtasaran tarteeb dekar 
shaae kiya jaaen. Tawakkulan alallaah ye risaala 
banaam Paaki Naapaaki ke Masaael-O-Khawaateen 
se mutaaliq Zaroori Masaael shaae kiya ja raha hal. 
Allah Rabbul Izzat se dua hai ki is risaaleh ke nafe ko 
Aam-o-Taam farmaien,Aameen. 

--Ahmed Abdullah Tayyib 

f Taqreez 

: Az -— Hazrat Maulana Shah Mohammad Jamal ur 
Rahman saheb daamat barakaatuhum, Ameer-e- 
{| Millat-e-Islamiah,Andhra Pradesh. 

f Bismihee ta‘aala 

f Mohtaramul muqaam Hazrat Maulana 
‘ Ahmed Abdullah Tayyib saheb madde-zillahoo ne 
‘ IsLam me Tahaarat-O-Paaki ki ahmiyat ki bunyaad 
par bilkhusoos khawaateen jo in masaael se aagaah 
: nahi rehteen, aagaah karne ke maqsad se paaki 
: naapaaki ke masaael aur khawaateen se mutaaliq 
: zaroori masaael ke unwaan ke saath 1 chhota sa 
6 kitaabcha aam faham, saadi zabaan me murattab 
: farmaaya hai Banday ne is ko mulaaheza kiya aur 
f} aammatun-naas ke liye mufeed paaya. Zaroorat hai 
: ke naawaagif afraad tak unki apni apni zabaano me 
4 is tarah ke kitaabche aam kiye jaaen take 
: Zarooriyaat-e-deen se waagqifiyat haasil hosake aur 
4 un ke kiye jaane waale aamaal masaael ki raoshni 
cE me durust taor par anjaam paa saken. Allaha ta’aala 
E is ko naafe Danaae aur Maulana maosoof Ki 
: kaawishon ko sharf-e- -qubooliyat bakhshe. 

Najaasat ki 2 qisme hain: Hukmi aur haqeedi. 


4. NAJAASAT-E-HUKMI:- Us haalat ko kehte hain jis 
ko shariat ne naapaak garaar diya hai, jaise janaabat 
ki haalat aur be-wazu hone ki haalat. Is se paak hone 
ka tareeqa ghusl aur wazu hai jis ki tafseel aagay 
aaegi. 


2. NAJAASAT-E-HAQEEQI: Un ashya ko kehte hain jin 
ko shariat ne naapaak garaar diya ho, jaise peshaab 
aur paakhaana. Is ki 2 qisme ‘hain: 


(1) Najaasat-e-Ghaleezah 
(2) Najaasat-e-Khafeefah. 


NAJAASAT-E-GHALEEZAH : - Aadmi ka peshaab, 
paakhaana, khwaah doodh-peete bachche ka hi 
kyun na ho, mani, mazi, vadi, peep, behta hua khoon, 
haez-o-nifaas ka khoon, sharaab, haraam jaanwaron 
ka peshaab, murghi aur batakh ki beet, tamaam 
Haraam-o-Halaal jaanwaron ka paakhaana, yeh sab 
najaasat-e-ghaleezah hain. 


NAJAASAT-E-KHAFEEFAH :: - Halaal jaanwaron ka 
peshaab, haraam parindon ki beet najaasat-e- 
khafeefah hai. 


NAJAASAT-E-GHALEEZAH KA HUKUM :- Agar gaadhe 
jism waali hai jaese paakhana, to saadhe teen 

maasha wazan tak maaf hai; aur agar patli ho, jaise 
peshaab aur sharaab, to woh rupae. ke sikke ke 
baraabar maaf hai. 


NAJAASAT-E-KHAFEEFAH KA HUKUM : - Chaothaai 
kapde ya chaothaai Azw se kam ho to maaf hai. Maaf 
hone ka matlab yeh hai ke agar utni najaasat badan 
ya kapde par lagi ho aur namaz padh le to namaz ho 
jaaegi magar makrooh hogi aur jaan boojh kar utni 
najaasat bhi lagi rakhna jaaez nahi hai. 


ZAAHERI NAAPAAKI DOOR KARNE KA TAREEQA 
Najaasat kapde ya badan par lag jaae to paani se 
teen martaba dhone se paak ho jaata hai, laikin 
kapde ko har martaba nichodna bhi zaroori hai aur 
jin cheezon ka nichodna mushkil hai,jaese borya aur 
dari (Shatronji), unke paak karne ki soorat yeh hai ki 
ek martaba unhe khoob dho kar chhod diya jaae, jab 
paani khushk ho jaae aur qatre tapakna band ho 
jaaen to phir doosri martaba dhoya jaae, isi tarah 
teen dafa dhone se paak ho jaaega, bartan 
waghairah paak karne ka bhi yahi tareeqa hai. 


CHAMDAY KI CHEEZEN : jaise joota, aur lohay ki 
cheezen aur chaandi sona, taamba, aluminium, peetal 
waghairah, dhaat ki cheezen aur sheeshe ki bani 

huwi cheezen aur cheeni ke bartan, ye tamaam jab 





saaf hon aur khurdura-pan na ho, to aesi tarah ho 






jaate hain, zameen jab khushk ho jaae aur najaasat 






Ka asar,rang boo jaata rahe to paak ho jaati hai. 

PAANI KA BAYAAN :- Baarish ka paani, chashme ka 
Paani aur kunwen aur nadi aur samandar ka paani, 

pighli huwi baraf ka paani, baadalon ka paani, bade 


















: taalaab aur bade hauz ka paani (jis ki Llambaai 10 
sl haath aur chaodaai 10 haath ho), yeh sab paak hai. i 
¢| |nsaan ka jhoota paani paak hai. Aese hi tamaam 5: 
: halaal jaanwar jaise gaae, bhains, bakri, kabootar, 4 
5]  faakhta waghairah, in sab ka jhoota paani paak hai. rs 
A Billi (basharteke faoran chooha na khaaya ho), : 
3} chhipkali, chooha, najaasat khaane waali murghi, b 
: kawwa, shikrah, cheel aur tamaam haraam E 


jaanwaron ka jhoota makrooh hai. Kutta, khinzeer 









aur shikaari chaopaae ka jhoota naapaak hai. Waise 






bhi billi jo chooha ya aur jaanwar kha kar paani pi Le, 






uska jhoota bhi naapaak hai Jis aadmi ne sharaab 






piya suwwar ka gosht khaya aur faoran paanii pi liya 









woh jhoota paani bhi naapaak hai. Paak paani me 






thodi si najaasat gir jaae to paani naapaak ho jaata 
hai. Bada hauz jo 10 haath lamba aur 10 haath 
chaoda ho aur taalaab aur behte huwa paani me 

najaasat girne se naapaak nahi hota, magar yeh ke 
paani ka rang, boo, mazah badal jaae to yeh paani bhi 
naapaak ho jaata hai. 








KUNWEN KA BAYAAN (BAAOLI) : - Agar najaasat-e- 
ghaleezah ya khafeefah kunwen me gir jaae ya koi 
behte huwe khoon waala jaanwar kunwen me gir kar 
mar jaae ya aisa jaanwar gir jaae jis ka jhoota 
naapaak hai to kunwa naapaak ho jaaega aur woh 
halaal ya haraam jaanwar jin ka jhoota naapaak nahi 
aur un ke badan par najaasat bhi na ho,agar kunwen 
me gir jaae aur zinda nikal aae to kunwa naapaak na 
hoga, albatta un par najaasat lagi ho ya peshaab 
paakhaana kar dene ka yageen ho to kunwa naapaak 
ho jaaega. 















KUNWE KE PAAK KARNE KE 5 TAREECQE :- 








a 1) Jab kunwe me najaasat gir jaae to tamaam paani 

“fl nikaalne se paak ho jaaega. 

se B: 
33) 2) Aadmi, suwwar, kutta, bakri ya un ke baraabar ya 3 
5 un se bada koi aur jaanwarkunwe me girkarmar [8 
_ i 






jaae to saara paani nikaala jaaega. | 

Behte hue khoon waala jaanwar kunwe me gir 
kar phool jaae ya phat jaae to tamaam paani 
nikaala jaaega khwaah jaanwar chhota ho ya 

| 64) ~Kabootar, murghi, billi ya itna hi bada koi aur 
ce jaanwar kunwe me gir kar mar gaya, lekin phoola, 
-t phata nahi to 40 dol paani nikaala jaaega. 


-€ Chooha ya chidya ya itna hi bada koi aur jaanwar 
ey kunwen me gir kar mar gaya to 20 dol paani 
: nikaala jaaega. 20 ki jagah 30, aur 40 ki jagah 60 
ei dol paani nikaalna mustahab hai aur is qadr 
“ paani nikaalne ke baad dol, rassi, kunwaan, har 


cheez paak ho jaaegi. 


2} WAZUKARNE KATAREEQA 


Be Paak-o-saaf bartan me paani le kar oonchi 
é saaf jagah gible ki taraf munh kar ke baethe aur dil 
3 «= me yeh iraada kare ke naapaaki door karne aur paaki 
haasil karne aur namaz ke durust hone ke liye wazu 
7 «6 Karti hoon, phir bismillaah padhe aur dono haath 
pohnchon tak 3 martaba dhoe, phir teen-martaba 
daahine haath me paani le kar kulli kare aur 
: miswaak kare, miswaak na ho to ungLi se daant saaf 
: 


3} kare, phir 3 dafa naak me paani daale aur baaen 
s haath se naak saaf kare, phir 3 dafa dono haath me 


s| paani le kar tamaam munh dhoe, peshaani ke baal se 
B] thoodi ke neeche tak 1 kaan ki lao se doosre kaan ki 

ke tamaam sar ka masah kare. tn 
SAR KE MASAH KARNE KA TAREEQA YEH HAI KE 


angothe aur kalime ki ungli ko alaaheda rakhe aur 
dono haath ki baaqi ungliyon ke siron ko mila kar 
tamaam sar par phere. Phir kalime ki ungli kaan ke fk 
andar aur angotha kaan ke oopar phere aur dono 

haath ki pusht garden par phere. Is ke baad awwal 

daahina paer, phir baayaan paer takhno samait 3,3 
@| dafa khoob achhi tarah dhoe ke koi jagah sookhi na 
6 rahe. Ab wazu poora ho gaya. Wazu ke baad yeh dua sis 


: padhe: Allaahummaj'alnee minat tawwaabeena E 

Jaane se wazu nahi hota,in ko farz kehte hain.) 8: 

FARAAEZ-E- WAZU :- Wazu rt me e 4 farz hain: 
(1) Peshaani ke baalon se thoodi ke neeche tak aur fe 


1 kaan ki lao se doosre kaan ki tao tak munh Be 
i dhona. 2 

Dono haath kohniyon samait dhona. 
Chaothaai sar ka masah karna. 


Dono paer takhno samait dhona, agar in me se 
koi amal choot jae ya raai baraabar jagah reh gal 
to wazu na hoga. 

Note : Nakhun par nail polish lagi ho tho wazu nahi 
hota, Mahendi Llagane mein koi harj nahi.balke aurat 
ke Liye mahend! Lagana sunnat hain. 

Baaz aamaal aise hain jin ke choot jaane se wazu 
ho to jaata hai magar naaqis hota hai, in ko 
sunnat kehte hain. 


WAZU KI SUNNATIEN : 

(1) Niyyatkarna 

(2) Bismillaah padhna 

(3) Teenteen baar dono haath gatton tak dhona 
(4) Miswaakkarna 


(5) 3baar kullikarna 

(6) 4baarnaakme paani daalna 


(7) Haathon aur paaun ki ungliyon ka khilaal karna 

(8) Harazwkoteen martaba dhona 
(9) 1martabatamaam sar ka masah karna 


(10) Dono kaan ka masah karna 

| (11) Tarteeb ke muwaafig wazu karna 

@| (12) Pae dar pae wazu Karna, pehla azw khushk no 
58 ho paae ke doosra dhul jaae 

| (13) Pehle daahena azwdhona, phir baayaan. 

ay Baaz aamaal aise hain ke unke karne se sawaab 


‘d zyada hota hai aur na karne se koi nuqsaan nahi 
re hota,un ko mustahab kehte hain. 





WAZU KE MUSTAHABBAAT 
(1) Oonchijagah par baethna 

Oible ki taraf munh karna 

Khud wazu karna,doosre se madad na lena 

Zabaan se wazu ki niyyat karna 


PAT ee: 


Har azu dhote waat Bismillaah aur hadees me 
aai huwi dua padhna 

Dheeli angothi aur chhalle ko harkat dena (agar 
angothi tang ho to usko harkat de kar neeche 
paani pohnchaanazaroori hai 

Daaen haath se kulli karna aur naak me paani 
=) dalna (8) Baaen haath se naak saaf karna 
a Gardan ka masah karna 
=| (10) Wazu karte waqt dunya ki baatein na karna 
S| = (11) Harazuko malkar achitarah dhona 

(12) Munaasib miqdaar me paani kharch karna, na 
¥ zyada tangi kare,na zyada fuzool paani bahaae 





(13) Namaz ka waqt aane se pehle wazu se faarigh 
ho jaana 

(14) Wazu se bacha huwa paani khade ho kar peena 

(15) Wazu ke baad 2 rakat nafil shukraana ki padhna, 
is ko Tahiyyatul Wazu kehte hain. 

WAZU KO TODHNE WAALI CHEEZEN :- 


(1) Paakhaana peshaab karna ya in dono raaston se 
kisi aur cheez ka nikalna 


(2) Hawa ka peechhesenikalna 

(3) Badan ke kisi bhi mugaam se khoon ya peep ka 
nikalna 

(4) Munh bhar kar gae karna 

(5) Munhse khoon nikalna 

(6) Laitkar ya sahaara laga kar sona 

(7) Beemaari ya kisi aur wajah se be-hosh ho jaana 

(8) Deewaana hona 


(9) Namaz me aisi tarah qehqaha lagaana ke paas 


waala sun le, in sab sooraton me wazu toot 


jaata hal. 


| 


Mas alah :- Apna ya doosron ke satar ko dekhne se 
wazu nahi, toothta, agarche ke doosre ke satar ko 
dekhna naa-jaaez hai. 





Har hafta naakhun kaatna, naaf se neeche aur 
baghal ke baal door kar ke naha dho kar badan ko 
saaf suthra karna mustahab hal, har hafta na ho to 
15 din me,zyada se zyada 40 din me,us se zyada ki 
ijaazat nahi. Agar 40 din guzar gae, baal door na 
kiye to gunahgaar hogi. 


Mas alah : - Aurat blade ya ustare se baal door kar 
sakti hal, lekin behtar nahi, baal door karne waali 
cream waghairah istemaal kar ke baal saaf Kare. 


GHUSLKABAYAAN :- 


Ghusl ke maana nahaane ke hain, aur shariat-e-Islam 


me nahaane ka yeh tareeda hai ke awwal dono haath 


gatton tak dhoe, phir istenja kare aur badan se 
naapaaki door kare, phir wazu kare, phir thoda paani 
daal kar badan ko haathon se khoob male, phir saare 
badan par 3 martaba paani bahaae, kulli kare aur 
naakme paani daate. 


GHUSLME 3 FARZ HAIN :- 
(1) Kullikarna 
(2). Naakme paani daalna | 


(3) Tamaam badan par paani bahaana,agar in me se 
















koi baat chhootegi ya badan khushk reh gaya to 
ghusl na hoga. 








GHUSL ME 5 SUNNATEN HAIN : - 


Badan par jo naapaaki lagi ho, awwal usko 





dhona 







Wazu karna 


Tamaam badan par 3 martaba paani bahaana 








(4) Badan ko achhitarah malna 


Naapaaki door karne ki niyyat karna. 


Tambeeh : - Niyyat dil ke iraade ka naam hai, 





zabaan se niyyat ke alfaaz kehne ko izhaar-e- 






niyyat kehte hain. Baaz khawaateen Arabi me 






niyyat ke alfaaz kehne ko aur dua padhne ya 






padhwa kar paani par dam karne ko zaroori 
samajnti hain aur yeh khyaal karti hain ki baghair 






is ke ghust nahi utarta, mehaz naadaani-o-jahaalat 





hai,shariat me iski koi asl nahi. 


Mas alah : - Be-pardagi ka andesha na ho to baghair 






kapde pehne barhana ghusl kar sakti hain, barhana 
hone se ghusl aur wazu me farq nahi aaega. Isi wazu- 
o-ghusl se namaz padh sakti hai,albatta barhana 




















hone ki haalat me baith kar nahaae, is me parda 
zyada hai. 


Mas alah :- Naaf se le kar ghutne ke neeche tak doosri 
aurat ke saamne bhi badan kholna gunah hai, baaz 

auraten doosri aurat ke saamne barhana ho Kar 
~ nahaati hain, badi be-ghairati aur gunah ki baat hai. 
Khusoosan zachchah ko nehlaate waqt barhana 
hone par auratien majboor karti hain, buri baat hai, 
parhez Karna chaahie. Jo baaten wazu me mustahab 
hain, wahi ghusl me bhi mustahab hain, albatta 
barhana ho to gible ki taraf munh na kare aur na koi 
dua padhe aur na baat cheet kare. 


GHUSLKAB WAAJIB HOTAHAI ? 


(1) Jima, ya'ni ham-bistari ke baad Mard-o-Aurat 
dono par ghusl karna waajib aur zaroori hai, chaahe 
Inzaal ho ya na ho,yani mani nikle ya na nikle 


(2) Sote ya jaagte me mani ka shehwat ke saath 
nikalne se ghusl waajib ho jaata hai. 


Tambeeh : - Jawaani ke josh ke waqt awwal awwal 
jo paani nikalta hai aur uske nikalne se josh aur 
zyada hota hai, kum nahi hota, usko mazi kehte 
hain, uske nikatne se wazu toothta hai, ghusl 












waajib nahi hota aur khoob maza aa kar jab ji bhar 






jaata hai, us waqt jo nikalta hai us ko mani kehte 






hain. Dono me farg yeh hai ke mani nikalne se jee 






bhar jaata hai, josh khatm hojata hai, jis se ghusl 






waajib ho jaata hai.Wum bistari se mard wa aurat 






ka wazan aur pahene hue kapde bistar na paak 






nahi hote magar yeh ke koi najazath lage jae 






(3) Haez-o-Nifaas ke baad aurat par ghusl waajib hai. 










Bila wajah janaabat ya'ni naapaaki ki haalat me 
rehna buri baat hai. 





Huzoor (saws) ka irshaad-e-giraami hai: Jahan junubi 
ho, wahaan rehmat ke farishte nahi aate.I|s liye ghusl 
me taakheer na kare,-itni taakheer karna ke namaz 
khatre me pad jaae, gunaah hai. Raat me ghusl ki 
haajat ho jaae to faori ghusl zaroori nahi. Haan, 
namaz se pehle pehle ghusl kar Le. 














TAYAMMUM KA BAYAN. 


Jab paani na mile ya paani istemaal karne se 






beemaar hone ya marz ke badhne ka andesha qawi 
ho to tayammum karna jaaez ho jaata hai. Paani na 
milne ki chund sooraten hain: 









(1) Paani 1 meel door ho ya kisi dushman ya darinde 
ya kisi moozi jaanwar ke khaof se paani na le sakta 
ho. 


(2) Ya thoda paani apne paas maojood hai magar 
dar hai ke agar is ko wazu me kharch kar diya to pyaas 
ki takleef hogl. 


(3) Ya kunwaan maojood hai magar dol, rassi 
maojood nahi hai. 

(4) Ya paani maojood hai magar yeh shakhs uth kar 
le nahi sakta aur doosra aadmi maojood nahi, in sab 
sooraton me tayammum karna jaaez hai. Aise hi jab 
apne tajrube se gumaan-e-ghaalib hojaae ya kisi 
tajrube kaar hakeem ya doctor ke kehne se maaloom 
ho ke paani ke istemaal karne se beemaar ho jaaega 
ya maraz badh jaaega to tayammum karna durust hai. 
Mahaz apne khyaal se tayammum karna durust nahi 
hai. 


TAYAMMUM KARNE KATAREEQA 


Awwal niyyat kareke naapaaki door karne aur namaz 
padhne ke liye tayammum karti hoon, phir dono 
haath paak mitti par rakhe zyada mitti lag jaae to 
phoonk se uda de aur dono haath ko munh par is 
tarah pher le ke koi jagah khaali na reh jaae, 1 baal 

é&| Phir doosri baar haath mitti ke dhele par rakhen, 






pehle baayen haath ki chaar ungliyaan seedhe haath 






ki ungliyon ke sire ke neeche rakh kar kheenchte 






huway kohni tak le jaae aur hatheli ko seedhe haath 






ke oopar ki taraf kohni se kheenchte huway laae aur 






angothe ko seedhe haath ke angothe ki pusht par 






phere. Is tarah tamaam seedhe haath par masah ho 






jaaega. Phir isi tarah seedhe haath ko baayen haath 





par phere, phir ungliyon ka khilaal kare. Wazu aur 






ghusl dono ke liye tayammum karna durust hai aur 






dono ka 1 hi tareega hai. 

Tayammum me 3 farz hain : - Awwal niyyat karna, 

mitti ki kachchi ya pakki eent. Saaf dhule huwe 






paththar par bhi agarcheke us par gard na ho,un sab 






par tayammum karna jaaez hai. Aise hi agar kisi 

=| cheez par ghubaar pada ho to us se bhi tayammum 
“e 


karna jaaez hai. Lakdi, sona, loha, chaandi, taamba, 

aluminium, sheesha, kapda, raakh, in sab cheezon par 






durust nahi hai. Aise hi har woh cheez jo aag me 

NAWAAQIS-E-TAYAMMUM : - 









Jin cheezon se wazu toothta hai, unse tayammum bhi 
tooth jaata hai aur ghusl ka tayammum sirf janaabat 
se toothta hai, agar paani na milne ki wajah se 
tayammum kiya tha to woh paani par qudrat haasil 
ho jaane se tooth jaata hai. Agar tayammum karke 
namaz padhli, phir paani mil gaya to namaz durust 
hogi,dobaara laotaane ki zaroorat nahi hai. 









Mas alah :- Agar badan par zakhm ho aur us jagah ka 
dhona bhi zaroori hai to agar zakhm ko paani 
nuqsaan na de to us jagah ka dhona zaroori hai, agar 









: paan! nuqsaan deta ho to zakhm par tar haath pher : 
g| le, dhone ki zaroorat nahi hai, agar zakhm par patti 
bandhi ho ya phaaya laga ho jis ke hataane me [& 
: takleef ka andesha ho to us wagt zakhm ko na khole, : 
“fl 


oopar hi tar haath pher le, baqiya dhole, agar badan 

Mas alah :- Haez ki kum se kum muddat teen din teen 
raat hai,yanit 72 ghante. Is se zara bhi kum ho to woh 
haez nahi balke istehaaza ya'ni beemaari hai. 


Mas alah : - Khoon ka musalsal aata rehna zaroori 
nahi, shuru me thodi der khoon aaya phir band 
hogaya, phir doosre teesre din aaya, tab bhi shariat 
me yeh sab khoon hi shumaar hoga. 


Mas alah :- Haez ki zaaed se zaaed muddat 10 din, 10 


raat hal, is se zaaed jo khoon aae wo istehaaza hai. 
yanit beemaari hai 


Mas alah : - 2 haez ke darmiyaan paak rehne kt 
muddat shariat me kum az kum 15 din hal, zyada ki 
koi muddat nahi, jitne maheene bhi khoon na aae, 
paak shumaar hog. 


Mas alah :- Kisi ko hamesha 3 din ya 4 din khoon aata 
tha, phir kisi maheene me zyada aa gaya, lekin 10 din 
se zyada nahi aaya, woh sab haez hai, aur agar 10 din 
se bhi badh gaya to jitne din pehle aadat ke hain, 
utna to haez hai, baaqi istehaaza hai. Iski misaal yeh 
hai ki kisi ko hamesha 3 din haez aane ki aadat hai, 
lekin kisi maheene me 9 din ya 10 din raat khoon 
aaya to yeh sab haez hai,agar 10 din raat se 1 minute 





























zaaed aae to wahi 3 din haez ke, baaqgi dino ka 
istehaaza hai. In dino ki namaaze gaza padhna 
Waajib hai. 


Mas alah :- Kisi aurat ki aadat badalti rehti hai. Kis! 
maheene 3 din, kabhi 4 din, kabhi 8 din, 10 din raat ke 
andar hai to haez hai, is se badh jaae to yeh dekhe ke 





us se pehle kitne din khoon aaya, wo haez hai, baaqi 
istehaaza hal. 





Mas alah :- Kisi ladki ne pehli martaba khoon dekha 
aur woh band hi nahi hota, kai maheene Jjaari raha,to 
jis din khoon aaya hai, us din se 10 din raat haez hai, 
uske baad 20 din istehaaza, phir 10 din raat haez, 20 
din istehaaza hai. 


NIFAAS KABAYAAN 


Bachcha paida hone ke baad jo khoon aata hai us ko 










nifaas kehte hain. 





Mas alah : - Nifaas ki muddat zaaed se zaaed 40 din 
hain, kum ki koi had nahi, kisi ko thodi dair aa kar ruk 
jaae, wo bhi nifaas hai, agar bilkul bhi na aae tab bhi 
bachcha paida hone ke baad nahaana waajib hai. 


Mas alah :- Kisi ka hamal gir gaya to agar bachche ka 





1 aadh azw bhi ban gaya ho, girne ke baad jo khoon 
aae,woh bhi nifaas hai.Agar koi azw nahi bana, gosht 
hi gosht hai,us ke girne ke baad ka khoon nifaas nahi. 


Mas alah : - Agar khoon-e-nifaas 40 din se badh jaae 
aur ye pehla bachcha hai to 40 din nifaas ke hain, 
jitne zaaed hain, istehaaza hai. 40 din ke faori baad 
naha kar namaz shuru kar de, Khoon band hone ka 
intezaar na kare. Agar yeh pehla maoga na ho, balke 
pehle ki aadat maaloom ho to pehle jitne din khoon 
aaya, wo nifaas hai, baagi istehaaza.masalan kisi 
aurat ko pahele viladath ke baad 20 din khoon aaya 
tha eis martaba viladath ke baad 45 din tak khoon 
aata raha tho 20 din haez hain aur 25 din eistehaza. 


Mas alah :-Jab bhi nifaas ka khoon band ho jaae, faori 
naha kar namaz shuru kar de, agar nahaana nugsaan 
kare to tayammum kar ke namaz shuru kar de, 40 din 
ka intezaar na kare. 


HAEZ-O-NIFAAS KE AHKAAM :- 


Haez-o-nifaas ke zamaane me namaz padhna aur 
rozah 


rakhna durust nahi, albatta farg yeh hai ke namaz to 
bilkulliyah maaf ho jaati hai, paak hone ke baad bhi 

Mas alah : - Haez-o-nifaas ki haalat me aurat ka 


“— ne aL = a ae 

badan aur paseena naapaak nahi hota, albatta agar 


= 

koi najaasat lagi ho to aur baat hai.agar najasath ka 
asar badan ya kapde ya bistar par lag jaae to najaasat 
ki wajah se badan-o-kapda ya bistar naapaak hoga 
warna nani. 


Mas alah : - Haez-o-nifaas ke zamaane me mard se 
ham-bistari sohbat karna durust nahi Haram hai,is ke 
alaawa sab baatein durust hain jaise saath khaana, 
peena,letna lipatna waghairah. 


Mas alah : - Aadat ke mutaabiq jab khoon band ho 
jaae to ghusl ke baad sohbat ki ijaazat hai ya 1 namaz 
ka waqt guZar jaae tab durust hai. 


Mas alah : - Aadat se pehle khoon band ho jaae to 
naha kar namaz padhna waajib hai laikin sohbat ki 
ijaazat nahi, aadat ke din poore hone ke baad ijaazat 
hai. 


Mas alah : - Masjid me jaana, Kaaba-e-Shareef ka 
tawaaf karna, Quran-e-Majeed ka padhna aur choona 
jaaez nahi, albatta juzdaan ya rumaal waghairah me 
lipta huwa ho to chhu sakti hai. 

Mas alah : - Haez-o-nifaas ki haalat me Quran-e- 
Shareef na padhe, haan, 1 aayat se kum ya aayat ka 
tukda zabaan se ada karne ki baaz Ulama ke nazdeek 
ijaazat hai. 


Mas alah :-Jo aurat bachchon ko Quran padhaati hai, 
woh Quran ke hijje kara sakti hai,rawaan padhwaana 
ho to poori aayat na padhaae. 















Mas alah : - Khaane peene ke shuru me Bismilla 
hirrahmaa nirraheem aur baad me alhamdu Lillaah 
kehne me koi haraj nahi hai, kyunke yahan tilaawat 
maqsood nahi. 

Mas alah :- Allah ka zikr, durood-e-shareef, istighfaar 
waghairah jaaez hai. 










Mas alah :- Mukhtalif mawaaqe ki duaien, tasbeehaat 
padhti rahe. lsi tarah Quran ki aayaton ko dua ke taor 
par padhna jaaez hai, jaise Rabbanaa aatinaa fid 

Mas alah : - Naapaaki ke zamaane me bhi namaz ke 

waqgt wazu kar ke kisi paak jagah baith kar zikr, 
istighfaar karti rahe taake namaz ki aadat na chhoote. 

Mas alah : - Kisi aurat ne haez ki haalat me sajdah-e- 
tilaawat ki aayat suni to sajdah us ke zimme waajib 

Tambeeh :- Maaloom hua ke bohat si jagah 
auratein nifaas ke ayyaam me poore 40 din tak 
naapaak shumaar karti hain chaahe khoon us se 
kitne hi din pehle band ho gaya ho,yeh ghalat baat 
hai. ls tarah rehna haraam hai, balke jahan khoon 





band hua aur andaaza ho gaya ke ab nahi aaega to 


ghusl kar ke namaz shuru kar de. Ghusl ka tareeqa 


wahi hai jo pehle bayan hua hai. 3 ghusl zaroori 
khyaal karna, chhetti ka ghusl, chhote chhille ka 
ghusl, bade chhille ka ghusl, yeh sab bekaar 

ISTEHAAZAH KE AHKAANM : - 


Mas alah :- Mustahaazah aurat ko har farz namaz ke 
waqt mustaqil wazu Karna padega. Maslan 1 aurat ko 
istehaazah ka khoon jaari hai, agar us ne Zohr ki 
namaz ke liye wazu kiya to yeh wazu Zohr ka waqt 
khatm hone tak rahega (illa yeh ke wazu ko todne 
waali koi aur cheez pesh aa jaae jaese peshaab 


paakhaana, ke uske baad phir se wazu karna padega). 


Is me sunnatein, nawaafil, Quran waghairah sab padh 
sakti hai.Jab Zohr ka waqt khatm ho jaae to Asr ke Liye 
dobaarah wazu kare. Isi tarah jab Maghrib ka waat 
shuru ho jaae to Maghrib ke liye wazu kare. 


Mas alah : - Wazu ka yeh hukum shariat me har us 
shakhs Ke liye hai jo maazoor ho. Maazoor us shakhs 
ko kehte hain jis ko wazu todne waali cheez musalsal 
pesh aae, ke band na ho. Maslan peshaab ke khatre 
aate rehna ya riyaah ka baraabar khaarij hote rehna. 
Shariat me maazoor hone ke liye shart ye hai ke 
shuru me kum az kum 1 namaz ka poora waat is tarah 
guzre ke wazu kar ke farz namaz bhi na padh sake. To 
ab yeh shakhs maazoor hai. Is ke baad doosre waat 
me musalsal peshaab ka aana ya riyaah ka khaarij 
hona zaroori nahi balke 1, 2 martaba bhi ye aariza 

pesh aa jaae to woh maazoor hi rahega. Agar namaz 
ka 1 waqt guzar gaya, koi uzr pesh nahi aaya to ab yeh 
maazoor no hoga. 


Mas alah : - Istehaazah ki haalat me tamaam 
ibaadatein sahi hain, namaz maaf nahi. Agar khoog 
musalsal jaari rahe to har farz namaz ke waqt wazu 
kar ke namaz padhti rahe. 

Mas alah :- Khoon jaari hone ke sabab kapda naapaak 
ho jaata ho to namaz ke liye alag kapda rakhe, namaz 
ke baad nikaal de. 

Mas alah :- Namaz padhte hue agar kapda kharaab ho 
gaya to koi haraj nahi, namaz sahi ho jaaegi, lekin 


doosri namaz ke liye us ko dhona zaroori hai. 


Mas alah :- Kapde ka jo hukm hai, wahi badan ka bhi 
hukm hai, agar namaz ke waqt naapaak ho jaae to 
baad me dhole. 


Mas alah :- Istehaazah ki haalat me rozah rakhna bhi 
sahi aur zaroori hai.Aise hi masjid me jaana, Quran-e- 
Kareem padhna aur chhoona bhi jaaez hai. Khulaasa 
ye ke ahkaam ada karne me mustahaazah aur paak 
aurat me koi farg nahi. 

Mas alah :- Khade ho kar namaz padhne me khoon 
aata ho aur baith kar padhne me na aata ho to baith 
kar namaz padhna zaroori hai. 


Mas alah :- Istehaazah ki haalat me jabke khoon jaari 
ho to, shariat ne aisi haalat ko paak hi shumaar kiya 
hai, to mard se aisi haalat me sohbat karna bhi jaaez 
hai, koi haraj aur gunaah nahi. 


Wazaahat : - |s risaale me aksar-o-beshtar pesh aane 
waale aam faham masaael hi zikr kiye gae hain. Jo 
masaael kabhi kabhi pesh aate hain ya aam faham 
nahi,un ko zikr nahi kiya gaya hai.Aisi koi haalat pesh 
aa jaae to chaahie ke bila-taakheer apne mehram 


mardon ke zariye kisi motabar aalim-e-deen jo 


tajrubah kaar ho, se maaloom kar ke amal karen. 
Deen ka ilm haasil karne me aar na chaahiye.Wa maa 
taofeedi illaa billaah. 

KHAWAATEEN KE LIYE BASHAARATEIN 
(1) EkNekaurat 70 mardaon se afzal hai 


(2) Haametla aurat ki 2 rakat namaz baghair haamela 
aurat ki 80 rakaton se behtar hai, us ki raat ibaadat ki raat, 
aur din rozay me shumaar hota hai. 


(3) Jab kisi aurat ka bachcha paida ho jaae to us ke liye 
70 saal ki namaz aur rozay ka sawaab Likha jaata hai, aur 
bachcha paida hone me jo takleef bardaasht karti hal, har 
rag ke dard par 1 Haj ka sawaab likha jaata hai. Agar 
bachcha paida hone ke baad 40 din ke andar faot ho jaae 
to us ko shahaadat ka darja ata hoga. 


(4) Jab bachcha roe, maa bud-dua diye baghair doodh 
pilaae to usko 1 saal ki namaz aur rozay ka sawaab milega. 


(5) Jo aurat apne bachche ko doodh pilaati hai, Allah 
ta‘aala 1,1 gatre par 1,1 neki ata farmaate hain. 


(6) Jo aurat apne bachche ke rone se raat bhar na so 
sake, Allah ta‘aala us ko 20 ghulaam aazaad karne ka ajr 
dete hain. 


(7) Jo aurat apne bachche ki beemaari ki wajah se so na 
sake aur apne bachche ko aaraam dene ki koshish kare, to 
Allah ta‘aala us ke jumla gunaah maaf kar dete hain aur us 
ko 12 saal maqbool ibaadat ka sawaab milta hai. 


(8) Jab shaohar pareshaan haal ghar aae aur us ki beewi 
us ko marhaba kahe aur tasalli de to Allah taaala 1/2 
jihad ka sawaab ata farmaate hain. 


(9) Jo aurat apni gaae bhaens ka doodh bismillah 
shareef padh kar dohay, woh jaanwar us aurat ko duaijen 
deta hail. 





(10) Jo aurat bismillah padh kar aata goondhe ya khaana 
pakaae,Allah ta‘aala uski rozi me barkat daal dete hain. 


(11) Jo aurat zikr karte huway jhaadu de, Allah taaala us 
ko Khaana-e-Kaaba me jhaadu dene jitna sawaab inaayat 
karte hain. 

(12) Jo aurat apne shaohar ko Allah ke raaste me bhejay 
aur khud ghar me aadaab ki riaayat karte hue rahe, woh 
aurat mard se 500 saal pehle jannat me jaaegi aur 70,000 
farishton aur hooron ki sardaar hogi. Us aurat ko jannat 
me ghusl diya jaaega aur yaagoot ke ghodon par sawaar 
ho kar woh apne khaandaan ka intezaar karegj. 

(13) Jo shakhs apni beewi ko rehmat ki nigaah se dekhe 
aur beewi shaohar ko rehmat ki nigaah se dekhe, to Allah 
ta‘aala dono ko rehmat ki nigaah se dekhte hain. 


Waeed 


Uryaan libaas jis me pait aur peeth aur baazu khule 
huway hon ya jism ki saakht numaayaan ho ya baareek 
kapda jis me se badan dikhaai deta ho, aise kapde 
pehanne waali aur logon me khwaahesh rakhne waali 
auratein yani ghair-mardon ke liye takalluf aur banaao 
Singhaar kar ke apni taraf mutawajjeh karne waali 
auratein na to jannat me daakhil hongi aur na hi jannat ki 
khushbu un ko soonghne ko milegi. 


Har musalman aurat par lazim hain kein na maheram 
mardon se parda Karen aur saathir libas eistemal Karen 
ke poora badan chupa rahe 





Milne ke patay 


Madarse Ishat ul Khair 
Masjid-e-Qutub Shani, Bazarghat, Hyderabad. Tel : 90005 55258 


Maktabah e Kaleemiyah 
Rahman Complex, Yousufain Chowrasta, 
Nampally, Hyderabad. Tel: 98856 55591 


Himalaya Book World - M) Road, Hyderabad, 
= All the Branches. Tel : 040-2461 2145 


Deccan Traders - Charminar, Hyderabad. Tel :040-2452 1777 


Hindustan Paper Emporium 
Shahraan Hotel, Gulzar House, Charminar, Hyd. Tet : 040-2452 3011 


Jamia Siddigiyah Noor-ul-Uloom 
Kuntamooru, Rajahmundry. Tel : 99891 50511 

